Hjelp, vi må endre oss! | HR Norge
Få et praktisk innblikk i hvordan BKK møter utfordringer fra endringer i verden, kunder, forbrukere og miljøbevisste mennesker. Hvordan påvirker disse endringene HR?
Energibransjen handler om mye mer enn energi i dag. For BKK handler arbeidsdagene om fiber, forberedelser til 5G-nettverk, investeringer i solenergi, utvikling av apper for kraftsalg – i tillegg til produksjon og distribusjon av vannkraft.
Etter 100 år i stort sett fred og ro, merker BKK nå utfordringene utenfra for fullt. Endringer og digitalisering krever nye forretningsmodeller, nye måter å organisere BKK på, påvirker produktutviklingen og hvordan man jobber. HR sitter midt i alle disse endringsprosessene – og ikke minst, HR må også endre seg for å henge med.
På møtet snakker vi om blant annet
Alt som kan digitaliseres, vil digitaliseres
Endringsevne vs. tilpasningsevne
Bærekraftige selskaper kjennetegnes av innovasjon – både videreutvikling av det du har, og nyutvikling av det du trenger
HR som utfordrer eller støttespiller? Eller begge deler?
Kl. 16.00: Registrering og lett servering
Kl. 16.30: Faglig program
Kl. 17.30: Spørsmål, diskusjon og mingling
Terje Bøe er konserndirektør for HR og HMS i BKK. Han er cand. polit. med hovedfag i Sammenliknende Politikk fra Universitetet i Bergen og har tilleggsutdanning innen Consulting og Endringsledelse fra BI. Bøe har erfaring fra Norsk Hydro, Dyno Industrier, NHO, Mercuri Urval og DNB-konsernet.